Diari Oficial de la Generalitat Valenciana


Sumari del DOGV 7217, del 19-02-2014 (2014/1331)

RESOLUCIÓ de 13 de febrer de 2014, de la directora general del Secretariat del Consell i Relacions amb les Corts, per la qual es disposa la publicació de la addenda al conveni de col·laboració entre la Generalitat i l'entitat pública empresarial Red.es per a l'impuls de l'empresa en xarxa a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7217

Data del DOGV
:   19-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1331


Data del document
:   13-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 13 de febrer de 2014, de la directora general del Secretariat del Consell i Relacions amb les Corts, per la qual es disposa la publicació de la addenda al conveni de col·laboració entre la Generalitat i l'entitat pública empresarial Red.es per a l'impuls de l'empresa en xarxa a la Comunitat Valenciana.  
 [2014/1331]  
La Generalitat i l'entitat pública empresarial Red.es han subscrit, prèvia tramitació reglamentària, el dia 26 de desembre de 2013, la addenda al conveni de col·laboració de 21 de setembre de 2009 per a l'impuls de l'empresa en xarxa a la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 312/2014 i que figura com a annex d'esta resolució.  
  
Valencia, 13 de febrer de 2014.- La directora general del Secretariat del Consell i Relacions amb les Corts: Marta Martí Arador  
  
  
Addenda al conveni de col·laboració entre la generalitat valenciana i l'entitat pública empresarial Red.es per a l'impuls de l'empresa en xarxa a la Comunitat Valenciana  
  
Reunits  
D'una part, la Generalitat Valenciana, representada per Máximo Buch Torralva, conseller d'Economia, Indústria, Turisme i Ocupació, expressament facultat per a este acte mitjançant l'Acord del Consell de data 20 de desembre de 2013.  
D'una altra part, l'entitat pública empresarial Red.es, amb domicili en la plaça de Manuel Gómez Moreno, s/n, 28436, Madrid i CIF H7527184J, representada per Luis Florencio Santa-María Pérez, major d'edat, i DNI 55638229U, en la seua qualitat de secretari general de l'entitat, habilitat per a este acte en virtut de les facultats delegades a favor seu pel Consell d'Administració en la seua reunió de 18 de juliol de 2008, en substitució del director general de Red.es qui al seu torn exercix les facultats d'acord amb el que disposa el Reial Decret 164/2002, de 8 de febrer, pel qual s'aprova l'Estatut de l'entitat pública empresarial Red.es.  
La Conselleria d'Economia, Indústria, Turisme i Ocupació de la Generalitat Valenciana i Red.es podran ser denominades, individualment, la part i, de forma conjunta, les parts.  
Ambdós parts es reconeixen mútuament capacitat jurídica necessària i poder suficient per a subscriure la present addenda i en virtut d'això,  
  
Exposen  
Primer. En data 21 de setembre de 2009, les parts van subscriure un conveni de col·laboració entre la Generalitat, a través de la llavors denominada Conselleria d'Indústria, Comerç i Innovació, actualment Conselleria d'Economia, Indústria, Turisme i Ocupació i l'Entitat Pública Empresarial Red.es per a l'impuls de l'empresa en xarxa a la Comunitat Valenciana (d'ara en avant, el conveni).  
Segon. En la clàusula deu del conveni, s'establix que tindrà vigència fins al 31 de desembre de 2013. Atesa la complexitat dels projectes que ha sigut necessari abordar i que han implicat la necessitat de realitzar convocatòries públiques d'ajudes destinades a pimes, l'execució de les actuacions es va a estendre més enllà de la data de vigència del conveni, per la qual cosa cal que esta s'estenga fins al 31 de desembre de 2015, data en què finalitza el període de programació dels fons FEDER utilitzats en el marc d'este conveni.  
  
En virtut del que s'ha disposat abans, les parts acorden subscriure esta addenda de conformitat amb les següents,  
  
  
Clàusules  
  
Primera  
La vigència del conveni s'estendrà fins al 31 de desembre de 2015.  
  
Segona  
L'aplicació i execució d'esta addenda, incloent-s'hi a este efecte tots els actes jurídics que puguen dictar-se en el seu desenrotllament o execució, no podrà tindre cap incidència en la dotació de tots i cada un dels capítols de gasto assignats a la Conselleria d'Economia, Indústria, Turisme i Ocupació, i en tot cas haurà de ser atesa amb els mitjans personals i materials de l'esmentada conselleria.  
  
I en prova de tot això, les parts subscriuen el conveni, a Madrid en la data assenyalada en l'última firma electrònica realitzada (26.12.2013).  
  
  
El conseller d'Economia, Indústria, Turisme I Ocupació: Máximo Buch Torralva.  
El director general de l'entitat pública empresarial Red.es: Luis Florencio Santa-María Pérez.  
  
Este arxiu està emmagatzemat en la seu electrònica de Red.es, accessible des de ?csv.red.es- amb el codi segur de verificació YvYiZKGpNYy U8sVnmq3W+oW+C50=.